ગ્રીસ દેશમાં સોક્રેટિસના જમાનામાં તત્ત્વજ્ઞાનની એક શાખા હતી, જેમાં આત્મહત્યાને મોટી પ્રતિષ્ઠા આપવામાં આવતી હતી. આ પંથના તત્ત્વજ્ઞાનીઓ કહેતા કે, જીવન એક દુ:સ્વપ્ન છે અને તે જલદીથી પૂરું થઈ જાય તે જ સારું. આ પંથના ગુરુઓ લોકોને સમજાવતા કે આપઘાત એ સમજુ માણસનો શ્રેષ્ઠ માર્ગ છે. આજના અવકાશયુગમાં પણ એક વિચિત્ર ઘટના બની, જેમાં એક ગુરુના કહેવાથી ઝેર પીને ઢળી પડેલા અનુયાયીઓ જોવા મળ્યા છે. વિચિત્ર વાત એ છે કે શિષ્યો તો મૃત્યુ પામ્યા પણ આત્મહત્યાવાદી આ ગુરુ પૂરાં ૮૦ વર્ષ જીવ્યા હતા.